শনিবার রাতে গুলশানে নিজের রাজনৈতিক কার্যালয়ে বিএনপির ভাইস চেয়ারম্যান, উপদেষ্টা ও সাংগঠনিক সম্পাদকদের সঙ্গে বৈঠকে নীতি নির্ধারণী এ সিদ্ধান্তের কথা জানান খালেদা জিয়া। বৈঠকে অংশ নেওয়া অন্তত সাতজন নেতার সঙ্গে আলাপকালে এসব বিষয় জানা গেছে। শনিবার রাত সোয়া দশটায় বিএনপির গুলশান কার্যালয়ে খালেদা জিয়ার সভাপতিত্বে বৈঠক শুরু হয়। এর আগে বৃহস্পতিবার তিনি স্থায়ী কমিটির সঙ্গে বৈঠক করেছেন।